CELEX: 32010D0463
Language: fi
Date: 2010-08-20 00:00:00
Title: 2010/463/EU: Komission päätös, annettu 20 päivänä elokuuta 2010 , päätösten 92/260/ETY, 93/195/ETY, 93/197/ETY ja 2004/211/EY muuttamisesta Egyptin tietyistä osista tapahtuvan rekisteröityjen hevosten tilapäisen maahantuonnin, rekisteröityjen hevosten tilapäisen maahantuonnin ja tilapäisen viennin jälkeen tapahtuvan jälleentuonnin sekä hevoseläinten siemennesteen tuonnin osalta (tiedoksiannettu numerolla K(2010) 5703)  ETA:n kannalta merkityksellinen teksti

21.8.2010   
            
            
               FI
            
            
               Euroopan unionin virallinen lehti
            
            
               L 220/74
            
         KOMISSION PÄÄTÖS,
   annettu 20 päivänä elokuuta 2010,
   päätösten 92/260/ETY, 93/195/ETY, 93/197/ETY ja 2004/211/EY muuttamisesta Egyptin tietyistä osista tapahtuvan rekisteröityjen hevosten tilapäisen maahantuonnin, rekisteröityjen hevosten tilapäisen maahantuonnin ja tilapäisen viennin jälkeen tapahtuvan jälleentuonnin sekä hevoseläinten siemennesteen tuonnin osalta
   (tiedoksiannettu numerolla K(2010) 5703)
   (ETA:n kannalta merkityksellinen teksti)
   (2010/463/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY (1) ja erityisesti sen 12 artiklan 1 ja 4 kohdan, 15 artiklan a kohdan, 16 artiklan, 19 artiklan johdantokappaleen sekä 19 artiklan i ja ii alakohdan,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset 13 päivänä heinäkuuta 1992 annetun neuvoston direktiivin 92/65/ETY (2) ja erityisesti sen 17 artiklan 3 kohdan a alakohdan,
   sekä katsoo seuraavaa:
   
               (1)
            
            
               Eläinten terveyttä koskevista vaatimuksista ja eläinlääkärintodistuksista rekisteröityjen hevosten tilapäisessä tuonnissa 10 päivänä huhtikuuta 1992 tehdyssä komission päätöksessä 92/260/ETY (3) luetellaan ne kolmannet maat, joista rekisteröityjen hevosten tilapäinen tuonti unioniin on sallittu, ja mitä todistuksia edellytetään. Päätöksen liitteessä I olevassa kyseisessä luettelossa jaotellaan kolmannet maat ja niiden osat ryhmiin A–F terveystilanteen perusteella. Tietyt osat Egyptiä kuuluvat nykyisin ryhmään E.
            
         
               (2)
            
            
               Eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa 2 päivänä helmikuuta 1993 tehdyssä komission päätöksessä 93/195/ETY (4) luetellaan ne kolmannet maat, joista rekisteröityjen hevosten takaisintuonti unioniin on sallittu, ja mitä todistuksia edellytetään. Päätöksen liitteessä I olevassa kyseisessä luettelossa jaotellaan kolmannet maat ja niiden osat ryhmiin A–E terveystilanteen perusteella. Tietyt osat Egyptiä kuuluvat nykyisin ryhmään E.
            
         
               (3)
            
            
               Eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa 5 päivänä helmikuuta 1993 tehdyssä komission päätöksessä 93/197/ETY (5) luetellaan ne kolmannet maat, joista rekisteröityjen hevosten tuonti unioniin on sallittu, ja mitä todistuksia edellytetään. Päätöksen liitteessä I olevassa kyseisessä luettelossa jaotellaan kolmannet maat ja niiden osat ryhmiin A–G terveystilanteen perusteella. Tietyt osat Egyptiä kuuluvat rekisteröityjen hevosten unioniin tuonnin osalta nykyisin ryhmään E.
            
         
               (4)
            
            
               Niiden kolmansien maiden ja kolmansien maiden alueiden osien alueiden luettelosta, joista jäsenvaltiot sallivat elävien hevoseläinten ja hevoseläinten siemennesteen, munasolujen ja alkioiden tuonnin, 6 päivänä tammikuuta 2004 tehdyssä komission päätöksessä 2004/211/EY (6) vahvistetaan luettelo niistä kolmansista maista ja niiden osista, joista jäsenvaltiot sallivat hevoseläinten ja niiden siemennesteen, munasolujen ja alkioiden tuonnin, sekä muut kyseiseen tuontiin sovellettavat vaatimukset. Kyseiset vaatimuksia asetettaessa on otettu huomioon terveystilanteeseen perustuvat ryhmät, joista on säädetty päätöksessä 92/260/ETY, 93/195/ETY ja 93/197/ETY ja joihin viitataan päätöksen 2004/211/EY liitteessä I olevassa viidennessä sarakkeessa.
            
         
               (5)
            
            
               Komissio teki kesäkuussa 2010 Egyptissä eläinlääkinnällisen tarkastuksen. Tarkastuksesta saatiin epätyydyttävät tulokset. Esiin tuli merkittäviä puutteita hevoseläinten liikkumisen valvonnassa, kun hevoseläimiä siirretään Egyptin muista osista niihin osiin, jotka on lueteltu päätöksessä 2004/211/EY vientikelpoisiksi unioniin viennin kannalta; samoin merkittäviä puutteita havaittiin todistusmenettelyissä ja kyseisen kolmannen maan toiminnassa sellaisten hevoseläinten tuonnissa alueilta, joilla esiintyy tai saattaa esiintyä afrikkalaista hevosruttoa.
            
         
               (6)
            
            
               Edellä mainittu tilanne voi aiheuttaa vakavan terveysuhan Euroopan unionin hevoseläinkannalle, minkä vuoksi rekisteröityjen hevosten tilapäinen maahantuonti, rekisteröityjen hevosten tilapäisen maahantuonnin ja tilapäisen viennin jälkeen tapahtuva jälleentuonti sekä hevoseläinten siemennesteen tuonti Egyptistä Euroopan unioniin olisi keskeytettävä.
            
         
               (7)
            
            
               Päätöksiä 92/260/ETY, 93/195/ETY, 93/197/ETY ja 2004/211/EY olisi sen vuoksi muutettava.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 92/260/ETY liitteessä I olevassa terveysluokitusta E koskevassa osassa oleva Egyptiä koskeva kohta poistetaan.
   2 artikla
   Päätöksen 93/195/ETY liitteessä I olevassa terveysluokitusta E koskevassa osassa oleva Egyptiä koskeva kohta poistetaan.
   3 artikla
   Päätöksen 93/197/ETY liitteessä I olevassa terveysluokitusta E koskevassa osassa oleva Egyptiä koskeva kohta poistetaan.
   4 artikla
   Korvataan päätöksen N:o 2004/211/EY liitteessä I Egyptiä koskeva kohta seuraavasti:
   
      
                  ”EG
               
               
                  Egypti
               
               
                  EG-0
               
               
                  Koko maa
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
            
                  EG-1
               
               
                  Seuraavat hallintoalueet: Aleksandria, Beheira, Kafr el Sheikh, Damietta, Dakahlia, Port Said, Sharkia, Gharbia, Menoufia, Kalioubia, Ismailia, Pohjois-Siinai, Etelä-Siinai, Kairo (Suur-Kairo Giza mukaan luettuna), Suez, Marsa Martruh, Fayoum, Giza ja Beni Suef
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —”
               
            
   5 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä elokuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 224, 18.8.1990, s. 42.
   
      (2)  EYVL L 268, 14.9.1992, s. 54.
   
      (3)  EYVL L 130, 15.5.1992, s. 67.
   
      (4)  EYVL L 86, 6.4.1993, s. 1.
   
      (5)  EYVL L 86, 6.4.1993, s. 16.
   
      (6)  EUVL L 73, 11.3.2004, s. 1.